CELEX: 62013CN0342
Language: da
Date: 2013-06-24 00:00:00
Title: Sag C-342/13: Anmodning om præjudiciel afgørelse indgivet af Szombathelyi Törvényszék (Ungarn) den 24. juni 2013 — Katalin Sebestyén mod Zsolt Csaba Kővári m. fl.

16.11.2013   
            
            
               DA
            
            
               Den Europæiske Unions Tidende
            
            
               C 336/5
            
         Anmodning om præjudiciel afgørelse indgivet af Szombathelyi Törvényszék (Ungarn) den 24. juni 2013 — Katalin Sebestyén mod Zsolt Csaba Kővári m. fl.
   (Sag C-342/13)
   2013/C 336/13
   Processprog: ungarsk
   
      Den forelæggende ret
   
   Szombathelyi Törvényszék
   
      Parter i hovedsagen
   
   
      Sagsøger: Katalin Sebestyén
   
      Sagsøgte: Zsolt Csaba Kővári, OTP Bank, OTP Faktoring Követeléskezelő Zrt. og Raiffeisen Bank Zrt.
   
      Præjudicielle spørgsmål
   
   
               1)
            
            
               Skal et kontraktvilkår — i medfør af artikel 3, stk. 1, [i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler] — i henhold til hvilket tvister vedrørende en lånekontrakt mellem en forbruger og en bank alene kan afgøres af en afdeling bestående af tre voldgiftsmænd i Pénz- és Tőkepiaci Állandó Választottbíróságs (fast voldgiftsret for finans- og kapitalmarkedet), anses for urimeligt?
            
         
               2)
            
            
               Skal et kontraktvilkår, i henhold til hvilket tvister vedrørende en lånekontrakt mellem en forbruger og en bank alene kan afgøres af en afdeling bestående af tre voldgiftsmænd i den faste voldgiftsret for finans- og kapitalmarkedet, med forbehold af de i aftalen fastsatte undtagelser, anses for urimeligt i medfør af artikel 3, stk. 1, [i direktiv 93/13], selv om låneaftalen indeholder generelle oplysninger om forskellene mellem den procedure, der er reguleret i lov LXXI af 1994 om voldgift og almindelige retssager?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29)